**Ministru kabineta noteikumu projekta “Grozījumi Ministru kabineta 2016. gada 12. jūlija noteikumos Nr.460 “Darbības programmas “Izaugsme un nodarbinātība” 8.3.4. specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Sākotnēji bija plānots, ka faktiskais atbalsts priekšlaicīgas mācību pamešanas (turpmāk – PMP) riska grupas bērniem tiks uzsākts ar 2017.gada septembri. Ņemot vērā to, ka lielākā daļa pašvaldību skolu individuālie atbalsta pasākumu plāni tika saskaņoti 2017.gada oktobrī, faktiskā atbalsta sniegšana sākās ar 2017.gada novembri, veidojot attiecīgu izmaksu ietaupījumu. Papildus tam, ņemot vērā līdzšinējo Izglītības kvalitātes valsts dienesta (turpmāk – IKVD) kā 8.3.4.specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” (turpmāk – 8.3.4.SAM) finansējuma saņēmēja sadarbības pieredzi ar pašvaldībām un izglītības iestādēm, plānots optimizēt līdz projekta īstenošanas beigām plānoto finansējumu gan PMP risku novēršanas sistēmas izveidei, gan individuālā atbalsta sniegšanai izglītojamajiem atbilstoši pakāpeniskai izglītības iestāžu iesaistei projektā. Izmaksu ietaupījums proporcionāli projekta darbību īstenošanas periodam ir izveidojies šādās Ministru kabineta 2016. gada 12. jūlija noteikumos Nr.460 “Darbības programmas “Izaugsme un nodarbinātība” 8.3.4. specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi” (turpmāk – MK noteikumi Nr.460) minētajās atbalstāmajās darbībās:1. individuālo mācību līdzekļu nodrošināšana profesionālās izglītības iestāžu izglītojamiem;2. individuālas lietošanas priekšmetu (apģērbu, apavus, higiēnas preces) nodrošināšana trūcīgiem vispārējās vidējās un profesionālās izglītības iestāžu izglītojamiem;3. speciālā transporta nodrošināšana izglītojamiem ar invaliditāti;4. individuālā PMP riska mazināšanas plānā ietverto atbalsta pasākumu īstenošana, tostarp nepieciešamo speciālistu konsultācijas un atbalsts;5. PMP riska grupas izglītojamo iesaiste jauniešu aktivitātēs un iniciatīvu projektos ārpus formālās izglītības.Izvērtējot izmaksu optimizāciju PMP sistēmas izveidei, papildu izmaksu ietaupījums ir izveidojies šādās MK noteikumu Nr.460 atbalstāmajās darbībās:1. PMP risku novēršanas vadlīniju pilnveide pašvaldībām un izglītības iestādēm koordinētai PMP problēmas mazināšanai;2. metodiskā atbalsta līdzekļu izstrāde un izplatīšana, un pedagogu, kā arī pašvaldībā darbā ar jaunatni iesaistīto personu izglītošana par konfliktu un problēmsituāciju risināšanu un sadarbību ar izglītojamiem un viņu vecākiem, kā arī izglītojamo konsultēšana;3. profesionālās kompetences pilnveides programmas izstrāde un īstenošana pedagogiem un pašvaldības jaunatnes lietu speciālistiem un jaunatnes darbiniekiem par audzināšanu, sadarbību ar izglītojamiem un viņu vecākiem, atbalstošu mācību vidi, individuālo un grupu konsultēšanu, problēmsituāciju identificēšanu un risināšanu, supervīzijas nodrošināšana pedagogiem;4. interaktīva rīka izveide izglītības iestādēm PMP risku novērtēšanai un vadīšanai;5. projekta noslēguma pētījums.Ievērojot minēto, noteikumu projekts “Grozījumi Ministru kabineta 2016. gada 12. jūlija noteikumos Nr.460 “Darbības programmas “Izaugsme un nodarbinātība” 8.3.4. specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi” (turpmāk – noteikumu projekts)paredz samazināt 8.3.4.SAM plānoto kopējo attiecināmo finansējumu, neietekmējot 8.3.4.SAM darbības programmā “Izaugsme un nodarbinātība” noteiktos rādītājus. Ņemot vērā, ka noteikumu projekts paredz finansējuma pārdali, kas saistīta ar vēlākas darbību uzsākšanas rezultātā izveidojušos izmaksu ietaupījumu un izmaksu optimizācijas iespējām PMP sistēmas izveidei, kā arī neparedz projekta īstenošanas termiņa pagarināšanu, noteikumu projektā paredzētie grozījumi neietekmē specifiskā atbalsta mērķa grupai sniedzamā atbalsta apjomu un īstenošanā esošo projektu Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai”.Finansējumu 2 300 000 *euro* apmērā Izglītības un zinātnes ministrija (turpmāk – IZM) paredz pārdalīt no 8.3.4.SAM uz 8.3.1.specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1.pasākuma “Kompetenču pieejā balstīta vispārējās izglītības satura aprobācija un ieviešana” ietvaros īstenoto projektu Nr.8.3.1.1/16/I/002 “Kompetenču pieeja mācību saturā””, lai īstenotu tajā paredzētās papildu darbības jaunā satura izstrādei vidējās izglītības apguvei augstākajā līmenī un pedagogu profesionālās kompetences pilnveidei jaunā satura ieviešanai, tai skaitā lingvistiski neviendabīgā vidē. |
| 3. | Projekta izstrādē iesaistītās institūcijas | Noteikumu projekts šo jomu neskar. |
| 4. | Cita informācija | Grozījumu priekšlikums par finansējuma pārdali darbības programmā “Izaugsme un nodarbinātība” iesniegts Finanšu ministrijā 2017.gada 21.decembrī, izskatīts Ministru kabineta 2018.gada 20.februāra sēdē. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē atbildīgo iestādi - IZM, sadarbības iestādi - Centrālo finanšu un līgumu aģentūru (turpmāk – CFLA), 8.3.4.SAM finansējuma saņēmēju - IKVD, 8.3.4.SAM sadarbības partnerus - republikas pilsētu un novadu pašvaldības un valsts profesionālās izglītības iestādes.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta noteikumu tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (*euro*) |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | N/A | N/A | N/A | N/A |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Finansējuma 2 300 000 *euro* apmērā pārdale no 8.3.4. SAM plānota optimizējot šī projekta iekšējo finansējuma struktūru. Saskaņā ar noteikumu projektu 8.3.4.SAM pieejamais kopējais finansējums ir 37 512 376 *euro*, tai skaitā Eiropas Sociālā fonda finansējums 31 885 519 *euro* un valsts budžeta finansējums 5 626 857 *euro*, vienošanās par projekta īstenošanu slēgšanai pieejamais finansējums ir 34 476 965 *euro*, tai skaitā Eiropas Sociālā fonda finansējums 29 305 420 *euro* un valsts budžeta finansējums 5 171 545 *euro*.Kopējā finansējuma sadalījums pa gadiem, ievērojot 8.3.4.SAM projekta īstenošanas termiņu: 2016.gadā 36 842 *euro*, 2017.gadā 1 480 566 *euro*, 2018.gadā 6 684 509 *euro*, 2019.gadā 7 716 936 *euro*, 2020.gadā 7 756 936 *euro*, 2021.gadā 7 050 987 *euro*, 2022.gadā 6 785 601 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nav. |

|  |
| --- |
| **IV.** **Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai nodrošinātu nepieciešamā finansējuma pārdali darbību veikšanai projektā Nr.8.3.1.1/16/I/002 “Kompetenču pieeja mācību saturā”, jāveic grozījumi Ministru kabineta 2015. gada 24. novembra noteikumos Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi” un Ministru kabineta 2015. gada 7. jūlija noteikumos Nr. 385 “Darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi”. |
| 2. | Atbildīgā institūcija | IZM. |
| 3. | Cita informācija | Saistīto Ministru kabineta noteikumu grozījumu projekti ir izstrādāti. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tiek nodrošināta, ievietojot informāciju par noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu to izstrādes stadijā – nosūtot elektroniski uz elektronisko pasta adresi: pasts@izm.gov.lv, vai sniedzot viedokli klātienē. Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par noteikuma projektu. |
| 2. | Sabiedrības līdzdalība projekta izstrādē | Sabiedrības grupām projektu tiesiskais regulējums pēc būtības nemaina to tiesības un pienākumus. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM, CFLA, IKVD un republikas pilsētu un novadu pašvaldības un valsts profesionālās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nepieciešami grozījumi finansējuma saņēmēja noslēgtajā vienošanās par projekta īstenošanu ar CFLA. |

|  |  |
| --- | --- |
| Izglītības un zinātnes ministrs |  K.Šadurskis |
| Vizē: valsts sekretāre  |  L.Lejiņa |